בס"ד ט"ז סיון תשפ"ב הגאונים כתבו שתינוק שמת קודם שנימול מלין אותו על קברו בצור או בקנה ואין מברכין על המילה. וכן פסק השו"ע יורה דעה רס"ג,ה. ומה שכתבו צור או קנה – לאו דווקא אלא בדרך כלל לא נמצא סכין בבית הקברות, אבל בודאי יכול למול אף בסכין. (וכך עושים היום. ולדעת הרב מרדכי אליהו זצ"ל זה דווקא בצור או בקנה ואין לשנות). הגאונים אף הוסיפו שצריך לקרוא לו שם, ומקפידים מאוד על כך. רק נחלקו איזה שם: האם את השם שהיו נותנים לו אם היה חי, או שם שאינו מצוי כמו מתושלח ונחום (פסקים ותשובות רסג, אות י). ובספר אוצר יד החיים כתב שנהגו לקרוא לו גרשון, משום שהבית יוסף הביא את המנהג הזה לקרוא שם למת בשם רבינו הגרשוני, ולכן קוראים לו גרשון על שמו.  בשורות טובות.